39 
rudi. Gray Syn. Rept. p. 45. Gravenhorst INov. Act. Ac. Caes. Leop. Carol. Vol. XVI. 2. 
p. 948 sq. c. icone mala. t. LXV. f. 1 — 5 47 ). 
Caput clypeolis irregularibus, granuloso -rugulosis, multangulis vestitum. Frons planiuscula, 
leviter concava cum superciliis clypeum subcordatum constituit. Vertex in galeam compresso -trie- 
dram, superne concavam, postice ancipitem atque rotundatam assurgit. Ab aculeo temporali linea, 
clypeorum maiorum carinis orta, in galeae marginem superiorem adscendit. JSuchae cutis, ad ga- 
leam occipitalem suspensa, squamis inaequalibus ex parte carinatis vestitur. Cutis gulae laxa squa- 
mis angustis, obtuse quadrangulis, carinatis tecta, vix palearis rudimentum mentitur. Plica, squamis 
minimis intus obsita, a tympano in utroque colli latere ad interscapulium continuatur, ibique paulla- 
tim evanescit. Truncus superne squamis adpressis, inaequalibus, ex parte carinatis vestitus, in summo 
dorso squamis cristae triangularibus dentatus; in abdomine squamis imbricatis, obtuse subrhom- 
beis, acute carinatis tectus. Squamae maiores dorsi carinatae, fasciatim dispositae, triplici vel qua- 
druplici serie trunci latera cingunt. Linea duplex, cristam parvam referens, squamarum maiorum 
carinis continuis exorta, in regione sacrali supra femora in caudae basin excurrit. Membra gracilia 
squamis subrhombeis, carinatis, inaequalibus vestiuntur. Palmas plantasque pedum squamarum cari- 
natarum apices, in tubercula incrassati, ad scansum idoneas reddunt. Digitus propedum intimus 
omnium minimus; secundus quinto parum longior; tertius quartum longitudine fere aequat; omnes 
falculis longissimis, compressis, acutissimis armati. Pedum digiti longitudine nimis inter se discre- 
pant; eorum intimus minimus, secundus paullo longior, a tertio dupla fere longitudine superatur; 
quartus omnium longissimus; quintus secundo paullo brevior. Caudam longissimam, gracilem, sub- 
compressam squamae imbricatae oblongo -subrhombeae obtegunt. Colore griseo flavescit, fusco hic 
illic variegatus. Truncus aliis unicolor, aliis fasciis liturisque fuscis pictus. Macula magna fusca, 
aliis pone tympanum, in nuchae latere, aliis ante tympanum supra oris angulo. Aliis nulla fascia 
in fronte, neque in gula, tunc pure lactea; truncus his plerumque macula fusca sub plica axillari 
insignis, ceterum unicolor. Alia quibus dorsum fasciis maculisve fuscis ornatur, lituras nonnullas 
in fronte gulaque ostendunt. Omnibus fere cauda fusco annulata. Quid ex hisce diversitatibus 
sexui tribuendum sit, uberius indagandum est. 
Longitudo capitis ad galeae marginem posticum lf-", ad angulum oris , trunci 
caudae 8f y/ . 
Habitat in calidis Mexici regionibus arbores et fruticeta frequentans. 
Gen. II. CORYTHAEOLUS. Kaup. 
Cf. Commentationem meam: Beitrdge zur Amphibienlamde. Isis 1828. p. 373. Kaup. it) id. p. 1147. Genus Oedi- 
coryphi M. a Waglero (in System. Amphib. p. 148) e literis meis publicatum, non differt, itaque opprimendum 4S ). 
Caput breve, inaequilaterum ; frons cum vertice concavo superficiem oblongo -rliombeam, excavatam exhibet. Vertex 
in galeam occipitalem triedram, leviter deflexam, apice acuto, acie superiori subrecta desinentem assurgens. Margo superci- 
liorum osseus haud interruptus (?) Nares, Oculi Chamaeleopseos. Membrana tympani superficialis, aculeo temporali nullo. 
Dentes primores 8, simplices, conici, obtusi; maxillares utrinque 19, excepto primo simplici, conico, omnes coronide com- 
pressa, triloba; mandibulares 22, quorum anteriores conici, reliqui compressi, trilobi; palatini utrinque quaterni, oblique in- 
trorsum inclinati. Lingua crassa, villoso -papillosa, apice obtuso integra. Cutis nuchae c galeae apice suspensa, dentato- cri- 
stata. Gula paleari brevi, denticulato instructa. Cetera ut in Chamaeleopsi, sed falculae antipedum breviores. 
Spec. C. cristatus H. Boie. (Agama cristata. Mcrr. Seba. tom. I. tab. 94. f. 4.) 
Margines superciliares oblique sursum adscendcntes. Rostrum obtusum, sublruncatum, planum. Frons anterior con- 
cava. Vertex inter orbitas subplanus, postice fovea triangulari profunda excavatus. Pilei totius superficies aream oblongo- 
subrhombeam, scutellis marginatam exhibet. Clypeoli in pileo multanguli, irregulares, laeviusculi. Galeae occipitalis acies 
superior scutellata, subrecta. Latera galeae squamis irregularibus laevibus clypeisque passim interspersis umbonatis vestita. 
Squamae laterales colli, adpressae, irregulares, laeves, paucae his intermixtae maiores, carinatae. Squamae trunci parvae, ir- 
regulares, appressae, laeves, aliae iuxta dorsi cristam et in latere dissipatae maiores, plerumque carinatae. Squamae pectora- 
les et abdominales angustae, subquadrangulae, dorsalibus maiores, carinatae, oblique per fascias alternantes dispositae. Squa- 
mae gulares heterogeneae, aliae minimae, laeves, aliae oblongae, truncatae, alte carinatae, per vittas longitudinales, dichoto- 
mas dispositae. Gulae palear squamis maioribus, carinatis, ovalibus, squarrosis, initio simplici, dein duplici, postremo triplici 
serie dispositis denticulatum. Squamae membrorum maximae, rliombeae, carinatae, imbricatae. Plantae pedum subtus squamis 
parvis, alte carinatis scabrae. Cauda compressa, trunco fere duplo longior, squamis carinatis plerumque rhombeis tecta. 
Longitudo corporis ab apice rostri ad anum circiter 4", capitis a rostri apice ad tympani marginem 11'"; in superficie pilei 
i\“, galeae a tympano ad apicem 1", caudae 7". 
Juvenile animal, huic simillimum, descripsit Cei. Gravenhorst 1. c. p. 938 sq., fortasse specie diversum, nisi deflexi 
superciliorum margines primae iuventuti tribuendi sunt. Vides haec: genera paucis tantum characteribus differre, et si par- 
tium internarum fabrica conspirat, fortasse in unum coniungenda esse. Quod si fieri quondam oportet, Chamaeleopsin no- 
stram Corythophanen Chamaeleopsin appellabo. 
Nota 47. Uterque specimen male conservatum, a Deppio emlum descripsit. Color niger, quem Cei. Gray nostro 
animali tribuit, putredine ortus erat. Idem de Gravenhorstii specimine statuendum. Utrumque saepius in manibus habui, 
nullamque differentiam inveni, nisi e mala conservatione profectam. 
Nota 48. Species huius generis typica an a Basilisco mitrato cranii, sceleti et internarum partium structura tanto- 
